Die wêreld in foto’s – 29 Maart 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die gebou van die Europese Sentrale Bank (links) en ander bank- en kantoorgeboue Vrydag net voor sonsopkoms in Frankfurt, Duitsland. (Foto: Michael Probst, AP) Karolina Pliskova van die Tsjeggiese Republiek reik na die bal wat deur Simona Halep van Roemenië na haar geslaan is tydens ’n halfeindwedstryd in die Miami Ope-tennistoernooi in Miami Gardens, Florida. (Foto: Joe Skipper, AP) Matthew McConaughey (links), Isla Fisher (middel) en Zac Efron (regs) woon die LA première van The Beach Bum by in ArcLight Hollywood in Los Angeles. (Foto: Richard Shotwell, AP) Pres. Donald Trump by ’n verkiesingsveldtog in die Van Andel-arena in Grand Rapids, Michigan. (Foto: Cory Morse, AP) Denver Nuggets se Will Barton (no. 5) spring om ’n doel te gooi terwyl Houston Rockets se Nene (no. 42) hom verdedig gedurende die tweede helfte van ’n NBA-basketbalwedstryd in Houston. (Foto: David J. Phillip, AP)